ב"ה

שאלות ותשובות פרק ב' חזרה למבחן:

**אישור על חזרה על דף החזרה.** חתימה: \_\_\_\_\_\_\_\_\_\_\_\_\_\_\_

1.הישן תחת המיטה בסוכה, מה הדין?

ת.מחלוקת, לפי דעת חכמים לא יצא ידי חובה. ולפי רבי יהודה יצא ידי חובה.

2.באילו מצוות חייבים נשים ועבדים?

ת.במצוות עשה שאין הזמן גרמא = מצוות שאינם תלויות בזמן מסויים.

3.הסומך סוכתו בכרעי המיטה, מה דין הסוכה?

ת.לפי תנא קמא הסוכה כשרה. לפי רבי יהודה הסוכה כשרה רק אם היא יכולה לעמוד בפני עצמה.

4.מה הדין בסוכה שחמתה מרובה מצילתה? ת.פסולה.

5.סוכה שאין הכוכבים נראים מתוכה האם כשרה?

ת.לכתחילה צריך לא להרבות בסכך כדי שהכוכבים יראו מבעד לסכך, אך בדיעבד (אם כבר עשה) כשרה.

6.העושה סוכתו בראש העגלה או בראש הספינה, מה הדין?

ת.כשרה, ומותר לעלות אליה ביום טוב.

7.העושה סוכתו בראש האילן או על גבי גמל, מה הדין?

ת.כשרה בחול המועד, ואסור לעלות אליה ביום טוב.

8.מה הדין בסוכה הנשענת על עץ?

ת.אם הסוכה יכולה לעמוד גם ללא העץ, למשל יש לה שלוש דפנות על הארץ ודופן רביעית על העץ-כשרה. אבל אם יש לה דופן אחד או שנים על הארץ והשאר על העץ – פסולה.

9.אילו אנשים פטורים ממצות סוכה?

ת.שלוחי מצוה, חולים ומשמשיהם.

10.האוכל ושותה אכילת עראי, ההאם חייב בסוכה?

ת.לא, רק מי שאוכל אכילת קבע,

11.כמה סעודות חייב אדם לאכול בסוכה?

ת.לדעת רבי אליעזר 14 סעודות, (בכל יום מימי חג החג שתי סעודות). ולעת חכמים חייב רק בלילה הראשון של החג.

12.מי שלא אכל סעודה בליל יו"ט הראשון של סוכות, האם יכול להשלים זאת?

ת.לפי רבי אליעזר יכול להשלים בליל שמיני עצרת, ולדעת חכמים אין לדבר תשלומים והפסיד המצוה.

13.מי שהיה ראשו ורובו יושב בסוכה ושולחנו בתוך הבית, מה הדין?

ת.בית שמאי פוסלים ובית הלל מכשירים.

14.איזהו קטן 'שאינו צריך לאמו' שחייב בסוכה?

ת.כל קטן שניעור משנתו ואינו קורא 'אמא אמא'.

15.מאימתי מותר לפנות את הכלים ולצאת מהסוכה?

ת.משיתקלקל התבשיל מטיפות המים שנכנסו לתוכו.

בהצלחה